พระราชวรวงศ์เธอ พระองค์เจ้าเทวีวิไลยวรรณ

พระราชวรวงศ์เธอ พระองค์เจ้าเทวีวิไลยวรรณ (26 มิถุนายน พ.ศ. 2418 – 9 พฤศจิกายน พ.ศ. 2485) เป็นพระราชธิดาในกรมพระราชวังบวรวิไชยชาญ ประสูติแต่จอมมารดาสุ่นใหญ่

พระประวัติ
พระราชวรวงศ์เธอ พระองค์เจ้าเทวีวิไลยวรรณ ประสูติเมื่อวันเสาร์ที่ 26 มิถุนายน พ.ศ. 2418 เป็นพระราชธิดาในกรมพระราชวังบวรวิไชยชาญ ประสูติแต่จอมมารดาสุ่นใหญ่

ในสมัยรัชกาลที่ 6 หลังพระเจ้าราชวรวงศ์เธอ พระองค์เจ้าวงจันทร์ ผู้สำเร็จราชการวังหน้า สิ้นพระชนม์ เจ้านายวังหน้าที่ยังทรงพระชนม์มีเหลืออยู่ไม่มาก จึงสมัครพระทัยย้ายเข้ามาประทับในพระบรมมหาราชวัง พระองค์เจ้าเทวีวิไลยวรรณก็ได้ทรงย้ายมาในคราวนั้นด้วย โดยทรงประทับที่ตำหนักติดกับตำหนักพระราชวรวงศ์เธอ พระองค์เจ้าสุนทรีนาฏภาพพระตำหนัก ตำหนัก ในเขตพระราชฐานชั้นใน - เรือนไทย ภายหลังได้ย้ายไปประทับที่บ้านตระกูลภมรมนตรี

พระราชวรวงศ์เธอ พระองค์เจ้าเทวีวิไลยวรรณ ประชวรพระโรคมะเร็ง สิ้นพระชนม์ที่โรงพยาบาลศิริราช เมื่อวันที่ 9 พฤศจิกายน พ.ศ. 2485 เวลา 09.30 น. พระชันษา 67 ปี เวลา 15.00 น. ได้เชิญพระศพมาตั้งที่อัฏฏวิจารณ์ศาลา (ปัจจุบันคือ ร้านดอยคำ ในพระบรมมหาราชวัง) เวลา 17.30 น. คณะผู้สำเร็จราชการแทนพระองค์ไปในการพระศพ ประธานผู้สำเร็จราชการแทนพระองค์ทอดไตรของหลวง 5 ไตรhttps://vajirayana.org/สาส์นสมเด็จ-พุทธศักราช-๒๔๘๕/พฤศจิกายน/วันที่-๑๑-พฤศจิกายน-พศ-๒๔๘๕-น ต่อมาพระราชทานเพลิงพระศพ ณ พระเมรุ วัดเทพศิรินทราวาสราชวรวิหาร วันที่ 24 ธันวาคม พ.ศ. 2485

พงศาวลี

อ้างอิง

หมวดหมู่:พระองค์เจ้าหญิง
หมวดหมู่:พระราชวรวงศ์เธอ
หมวดหมู่:พระราชธิดาในกรมพระราชวังบวรวิไชยชาญ